1990L0044 — DA — 24.12.1991 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 22. januar 1990

om ændring af direktiv 73/373/EØF om handel med foderblandinger

(90/44/EØF)

( 1 )RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen ( 2 ),

under henvisning til udtalelse fra Europa-Parlamentet ( 3 ),

under henvisning til udtalelse fra Det Økonomiske og Sociale Udvalg ( 4 ), og

ud fra følgende betragtninger:

Ved direktiv 79/373/EØF ( 5 ), senest ændret ved direktiv 87/235/EØF ( 6 ), fastlægges reglerne for handel med foderblandinger inden for Fællesskabet;

i henhold til de for tiden gældende retsforskrifter i Fællesskabet kan medlemsstaterne i visse tilfælde fravige fællesskabsreglerne, navnlig hvad angår mærkningen og valget af anvendte råvarer;

med henblik på gennemførelsen af det indre marked bør alle nationale fravigelser, som stadig kan hæmme de frie varebevægelser for foderblandinger, eller som skaber uensartede konkurrencebetingelser, fjernes;

den mest hensigtsmæssige måde for fjernelse af alle de nuværende forskelle vedrørende mærkningsreglerne er — på fællesskabsplan — at fastsætte listen over de angivelser, der alt efter tilfældet skal eller valgfrit kan gives af den for mærkningen ansvarlige;

for så vidt angår mærkning tager direktiv 79/373/EØF sigte på objektivt og så præcist som muligt at oplyse opdrætteren om foders sammensætning og brug; der bør drages omsorg for, at nøjagtigheden af angivelserne på alle stadier af handel med foder kan kontrolleres officielt i henhold til de ved nævnte direktiv fastsatte bestemmelser herom;

angivelsen af de råvarer, der er anvendt i foderblandingen, udgør i visse tilfælde en vigtig oplysning for opdrætteren;

kontrol af den mængdemæssige bestemmelse af de råvarer, der er anvendt i foderblandinger til brugsdyr, giver på nuværende tidspunkt anledning til vanskeligheder, bl. a. på grund af de anvendte råvarers art og kompleksiteten af foderblandingen eller af fremstillingsprocessen herfor;

der bør derfor på dette stadium, i hvert fald for foderblandinger til brugsdyr, foretrækkes en smidig angivelsesform, hvorved der kun oplyses om foderblandingens bestanddele uden angivelse af deres mængde; det viser sig endvidere nødvendigt at opretholde muligheden for at opstille kategorier, således at flere råvarer kan grupperes under en fællesbetegnelse, da der allerede ved Kommissionens direktiv 82/475/EØF ( 7 ), er indført kategorier af råvarer til foderblandinger til selskabsdyr, bør der vedtages tilsvarende bestemmelser for andre foderblandinger;

der bør fastsættes særlige bestemmelser for mærkning af foderblandinger til selskabsdyr under hensyn til denne foderkategoris særlige karakter;

foderblandingsproducenten bør have mulighed for at give opdrætteren andre oplysninger end dem, der udtrykkelig er fastlagt i direktiv 79/373/EØF; afgivelsen af sådanne supplerende oplysninger bør underkastes visse betingelser eller restriktioner for at sikre loyal konkurrence mellem producenterne og objektiv oplysning af opdrætterne;

i henhold til direktiv 79/373/EØF kan medlemsstaterne for tiden kræve, at foderblandinger fremstilles af bestemte råvarer eller ikke indeholder visse råvarer; det er nødvendigt at fjerne de hindringer, der følger af sådanne begrænsninger, ved på fællesskabsplan at vedtage en liste over råvarer, der kan anvendes til fremstilling af foderblandinger, og en liste over råvarer, hvis anvendelse skal forbydes af sundhedsmæssige grunde;

den liste over råvarer, der kan indgå i foderblandinger, kan ikke være af udtømmende karakter på grund af den ekstreme mangfoldighed af produkter og biprodukter, som kan finde anvendelse, den fortsatte udvikling inden for foderteknologien og nødvendigheden af ikke at begrænse producenternes valgmuligheder; man bør derfor begrænse sig til at opstille en fortegnelse over de vigtigste råvarer, der sædvanligvis anvendes ved fremstillingen af foderblandinger;

denne fortegnelse skal præcisere de fællesbetegnelser, der kan anvendes ved angivelsen af de forskellige råvarer, og de beskrivelser, som disse råvarer skal svare til for at kunne opnå de pågældende betegnelser;

en given beskrivelse af de forskellige råvarer, kan i sig selv vise sig at være utilstrækkelig for at sondre mellem produkter, der ligger tæt op ad hinanden, men som undertiden er af forskellig kvalitet; for disse særtilfælde bør der yderligere åbnes mulighed for fastsættelse af minimumskrav for sammensætningen;

listen over råvarer, der kan anvendes til fremstilling af foderblandinger, er ikke udtryk for en begrænsning; medlemsstaterne skal derfor acceptere, at foderblandinger, der bringes i handelen inden for Fællesskabet, kan indeholde andre råstoffer end de på ovennævnte liste anførte, forudsat at disse produkter er sunde og af sædvanlig handelsmæssig kvalitet, og at de er anført under særlige betegnelser, der udelukker enhver forveksling med råvarer, hvis betegnelse er fastsat på fællesskabsplan;

opstillingen af listen over de vigtigste råvarer, der normalt anvendes og forhandles til tilberedning af foderblandinger, og fastsættelsen af listen over de råvarer, hvis anvendelse skal forbydes i fremtiden, er foranstaltninger af videnskabelig art; for at lette vedtagelsen af disse foranstaltninger bør man følge fremgangsmåden med indførelse af et snævert samarbejde mellem medlemsstaterne og Kommissionen i Den Stående Komité for Foderstoffer;

for at sikre overholdelsen af de for foderblandinger fastsatte betingelser, skal medlemsstaterne indføre en passende kontrol ved hjælp af stikprøver ikke blot under markedsføringen, men også under fremstillingen af det pågældende foder; denne sidstnævnte form for kontrol kan blandt andet omfatte skriftlig dokumentation fra producentens side —

UDSTEDT FØLGENDE DIREKTIV: